Nafarroako Parlamentuko Mahaiak, 2021eko martxoaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Miguel Bujanda Cirauqui jaunak aurkezturiko galdera, Iratxeko monasterioari buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2021eko martxoaren 15ean
Lehendakaria: Unai Hualde Iglesias
GALDERAREN TESTUA
Nafarroako Gorteetako kide den eta Navarra Suma talde parlamentarioari atxikia dagoen Miguel Bujanda Cirauquik, Legebiltzarraren Erregelamenduan ezarritakoaren babesean, honako galdera hauek aurkezten ditu, Kultura Departamentuak idatziz erantzun ditzan.
Zortzi hilabete igaro dira Iratxeko monasterioaren titulartasuna Nafarroako Gobernuari itzuliko zitzaiola iragarri zenetik, baina oraindik ere ez da halakorik gertatu. Noiz itzuliko zaio?
Nafarroako Gobernuak zer inbertsio eta zer aurrekontu-partida baliatuta eginen du ekitaldi honetan, titulartasunaren aldaketa formala egin aurretik eta ondoren?
Zeri zor zaio eta nola eta noiz zuzenduko ditu Iratxeko monasterioaren eta elizaren kanpoaldearen mantentze- eta garbiketa-egoera tamalgarria eta hirigintza-kudeaketarik eza?
Iruñean, 2021eko martxoaren 9an
Foru parlamentaria: Miguel Bujanda Cirauqui
